Երեկ «Կառուցապատման ներդրումային ծրագրեր» թեմայով ասուլիս էր հրավիրել ՀՀ ԿԱ քաղաքաշինության պետական կոմիտեի նախագահ Նարեկ Սարգսյանը, ով հայտնել էր, որ «Ֆիրդուսի շուկան» կքանդվի, իսկ արդեն տարվա երկրորդ կեսին կսկսեն իրականացվել շինարարական աշխատանքներ: Նույնիսկ դժվար է կռահել, թե Սարգսյանն ինչու էր հատկապես հիմա որոշել տեղեկացնել այդ մասին, երբ հրաշալի գիտի, որ հիշյալ շուկան քանդելու մասին խոսում են արդեն ոչ ավել, ոչ պակաս` 20 տարի, իսկ շուկան, արի ու տես, հաստատուն կանգնած է իր տեղում: